ORIGINALNA NETFLIXOVA SERIJA
Apsolutna vlast.
No, znate da je želite.
Samo ne znate kako doći do nje.
Ali ja znam.
Zapisan je strateški plan.
Niz taktika kojima su najzloglasniji tirani u povijesti
postigli nezamislivu moć.
Svaki na svoj jedinstveni način.
1.UGRABI MOĆ ADOLF HITLER
2. ZGAZI PROTIVNIKE SADAM HUSEIN
3. PROVODI TEROR IDI AMIN
4. KONTROLIRAJ ISTINU JOSIF STALJIN
5. STVORI NOVO DRUŠTVO MOAMAR GADDAFI
6. VLADAJ ZAUVIJEK KIM IL SUNG
No postoji problemčić.
Taj put podrazumijeva neugodne odluke.
Ali nitko nije rekao da je lako vladati.
Zanima li vas?
Na što pomislite kada kažem „tiranin“?
TIRANIN 1. OKRUTAN I REPRESIVAN VLADAR
Ne. Prejednostavno.
Tiranija je vladavina za ljude koji žele rezultate.
U ljudskoj povijesti sloboda nije norma.
Volimo da netko vlada nama.
Kad su vremena teška, privlačan je netko tko se pojavi,
u pravome času, i kaže da samo on sve može riješiti.
Najuspješniji tirani u povijesti učinili su točno to.
Društvo su potpuno promijenili.
Budete li pratili svaki njihov korak,
možete i vi!
Tirani imaju strategiju.
Ako želiš biti tiranin, samo trebaš sve to učiniti.
I to je to.
No prije nego što išta možete, morate se izdvojiti iz gomile
i domoći se vlasti.
To je početak naše priče.
Neuspješni slikar pejzaža
sam je sebe pretvorio u najmoćnijeg čovjeka na svijetu.
RUJAN 1934.
NAKON MJESEC DANA HITLEROVE DIKTATURE
Evo ga. Adolf Hitler.
Mjesec dana nakon što je postao apsolutni vladar Njemačke.
Dakle, kako je točno Adolf Hitler postao Adolf Hitler?
I što od njega možete naučiti da lakše dođete na vlast?
CRTEŽ ADOLFA HITLERA
U dvadesetima je Hitler bio razočarani, siromašni,
osamljeni i neuspješni slikar.
Žena koja ga je poznavala
rekla mi je: „Nije bio nimalo dojmljiv.
Baš je bio nekakav slabić. Imao je hladnu i vlažnu ruku.“
Kako je taj čovjek uspio postati karizmatični vođa
te goleme zemlje u Europi u 20. stoljeću?
Stvar je prilično jednostavna.
Ako želiš vladati,
prvo moraš vjerovati da to možeš.
TAKTIKA VJERUJ U SEBE
Tirani imaju
megalomansku vjeru u vlastite sposobnosti.
Moraju to imati.
Često sebe doživljavaju kao osloboditelje.
Često su uvjereni da samo oni mogu spasiti svijet.
I poboljšati svijet.
Drugim riječima, da su posebni.
I, kao što ćete vidjeti, nije samo Hitler to mislio.
Pustite film.
Sjevernokorejska legenda kaže da je u času rođenja Kim Jong Ila
nova zvijezda obasjala nebo,
pojavila se dvostruka duga i zima se pretvorila u proljeće.
Sadam Husein tvrdio je da ga je Bog izabrao
za vječnog iračkog vladara.
Kao dokaz je navodio koliko je puta uspješno izbjegao smrt.
A haićanski diktator François Duvalier tvrdio je
da je besmrtno biće
čije su vudu moći izazvale atentat na J. F. K.-a.
Tko može reći da nisu?
Ali gdje naći izvor svog natprirodnog vjerovanja?
16 GODINA PRIJE HITLEROVE DIKTATURE
Hitler je tvrdio da je svoj našao na posve neočekivanome mjestu.
U krvlju natopljenim rovovima Prvog svjetskog rata.
Jednoga dana u rovu je čuo čudan glas s porukom.
„Makni se.“
Istoga časa poginulo je nekoliko njegovih suboraca.
Ali Hitler se izvukao bez ogrebotine.
Kako se rat bližio kraju,
Hitlerova je trupa stradala od bojnog otrova u bitci za Ypres.
Dok se oporavljao u obližnjoj bolnici, pastor mu je rekao tužnu vijest.
Prvi svjetski rat je završio.
Njemačka se predala.
Od šoka je potpuno izgubio vid.
Obuzelo ga je histerično slijepilo.
Onda se iz dubine njegovoga očaja
rodila veličanstvena vizija budućnosti njegove nacije.
Otad nijedanput nije posumnjao u svoju uzvišenu svrhu.
Jedna je njegova rečenica slavna.
„Prema svojoj sudbini kročim sigurno kao mjesečar.“
Kad je spoznao misiju za Njemačku, dalje je vidio samo nju.
Ništa ga nije moglo od toga odvratiti.
I baš takvo samopouzdanje svaki budući tiranin treba.
Iako bi to netko mogao i drukčije nazvati.
Potencijalni diktator obično ima teški oblik narcisizma.
Smatraju da su u središtu univerzuma.
I sve mora biti podređeno njihovoj volji.
Po tome se veoma razlikuju od običnih ljudi.
Možda to i nije tako loše.
No prije negoli ostvarite svoju sudbinu,
morate prevladati prilično velike teškoće.
Prvo, još nemate sljedbenike.
Da biste se domogli vlasti,
trebat ćete poruku koja ljude gađa u dušu.
A jedna uvijek pali, bez greške.
TAKTIKA BIJES JE TRAŽEN
U savršenom svijetu društvo ne bi trebalo trebati čvrsto vodstvo tirana.
Ali pogledajte oko sebe. Ljudi su ljuti.
I traže nekoga koga mogu okriviti.
Teroristička čudovišta!
Genijalnost leži u prepoznavanju prirode zamjeranja
koje već postoji…
I prikazivanju sebe kao čovjeka koji će pomoći
i osvetiti se onima koji vas ljute.
Želite pozornost naroda? Strategija je jasna.
Pokažite mu da imate iste neprijatelje.
INTELEKTUALCI
BIJEDNICI
I da ćete ih uništiti.
NEMORALNE ŽENE
LIBERALI
IMIGRANTI
Oni su to učinili.
Od rane dobi budući libijski vođa Moamar Gaddafi
držao je vatrene govore protiv monarhije. Govorio je da je korumpirana.
Kad ju je državnim udarom srušio, bio je junak.
Otac Sjeverne Koreje Kim Il Sung podsjećao je svoj narod
na poniženja koja je trpio od okupatorske japanske vojske.
Idi Amin usmjerio je
frustraciju Uganđana na bivše kolonijalne gospodare, Britaniju.
Vidimo da su svrgnuti u Ugandi. Britanskom imperijalizmu je kraj.
15 GODINA PRIJE HITLEROVE DIKTATURE
Poslije Prvog svjetskog rata Njemačku je zahvatila hiperinflacija.
Masovna nezaposlenost.
Ljudi su za kruh davali hrpe novca.
Među razočaranim Nijemcima je i 30-godišnji Adolf Hitler,
koji se spremao učiniti prvi korak na svom putu do vlasti.
München 1919.
Adolf Hitler nezaposleni je slikar s rupom u džepu
i čvrstim stavovima o tome što je pošlo po zlu
te koga treba kriviti.
Hitler se zaposlio kao vojni obavještajni agent.
Prvi mu je zadatak bio motriti sastanak
antisemitske desničarske skupine zvane Njemačka radnička stranka.
Šefovi su očekivali da će iz potaje
sve bilježiti i izvijestiti bazu.
Ali Hitler nikad nije znao slušati naredbe.
Iz njega su se izlile godine bijesa i frustracije.
Pjenio se protiv židovske urote, koja u svemu ometa ponosne Nijemce.
Prije nego što nastavimo ovaj će vam čovjek reći nešto
o teoriji urote koju je Hitler prodavao.
Hitler zapravo tvrdi
da financijeri s Wall Streeta i komunisti iz Moskve
sudjeluju u istoj židovskoj uroti.
Čini se apsurdno, no Hitler je u to uvjerio njemački narod.
Apsurdno ili ne, Hitlerove su riječi naišle na plodno tlo.
Sada član stranke,
Hitler je opsesivno usavršavao svoj nastup.
Većina sadržaja njegovih govora čista je mržnja.
O potrebi za čišćenjem Njemačke od Židova.
Kao osveti zbog ponižavanja Njemačke.
Ponovni uzlet Njemačke stvar je nacionalnog ponosa.
Hitler je vrlo ubrzo postao vođa stranke,
koja je promijenila ime.
Nacionalsocijalistička njemačka radnička stranka,
iliti nacisti.
Hitler sad ima platformu za iznošenje svoga bijesa
i odanu skupinu sljedbenika koji upijaju svaku riječ.
Brojni Nijemci smatrali su da govori ono što su i oni mislili,
ali nisu to mogli izgovarati.
Zašto to tako dobro funkcionira?
Zato što takvi ljudima daju dopuštenje da budu što jesu.
Zajednička nevolja zbližava ljude.
Osjećaj je veoma dobar, ta solidarnost.
Snažan vođa.
Vodi ljude protiv te manjine
ili te prijetnje izvana.
Teško je vjerovati da će ljudi tako brzo
okriviti druge za svoju nevolju.
PROTIV ŽIDOVSKE PROPAGANDE U NJEMAČKE DUĆANE!
Nemojmo misliti da su Nijemci iz toga doba
bili gori ljudi nego što smo mi danas.
Ako istinski vjeruješ da u zemlji imaš neprijatelja,
želiš da tvoji političari nešto poduzmu.
Nama je lako sada govoriti
da mi nikada ne bismo tako.
Pali na zavodnički šarm tiranina kao što je Hitler.
Uvjeravam vas da biste.
No za postizanje apsolutne vlasti
trebat ćete nešto više od dojmljive poruke.
Trebat ćete i prodati glasnika.
Neka vas strateški plan vodi.
TAKTIKA BUDI NARODSKI ČOVJEK
Kad si tiranin, tvoje lice postaje lice tvoje nacije.
O tebi ovisi
kako ćeš to lice prezentirati.
No za tu ranu fazu putovanja strateški plan nudi vrlo konkretan savjet
o stvaranju imidža.
Pokaži narodu da si jedan od njih.
Trebate primjere?
Talijanski diktator Mussolini
ponosno se nazivao narodskim čovjekom.
Često se dičio svojim skromnim podrijetlom, bio je kovačev sin.
Na početku vladavine
Idi Amin vozio se Ugandom u otvorenom džipu
i na javnim okupljanjima svirao je harmoniku.
Gaddafi je u javnosti ostao vezan za svoje beduinske korijene.
Oblačio je plemenske halje i na putu odsjedao u šatoru.
Snove nacije najbolje će ispuniti netko
tko osjeća ono što osjeća nacija
i sanja ono što nacija sanja.
Svi uspješni tirani
postignu to sljubljivanje s masama.
Istupe i kažu im: „Ja sam vi, vi ste ja.
Mi smo kolektivni organizam.“
Hitler je to često govorio u govorima.
Zanima me samo njemački narod.
Pripadam samo njima. Tom se njemačkom narodu dajem.
Kad želiš biti narodski čovjek,
najvažnije su sitnice.
Hitler se nije razmetljivo odijevao.
Uvijek je nosio uniformu.
Činjenica da je bio u rovovima u Prvom svjetskom ratu
i vjerovao da se muškarci kuju u ratu,
bila je veoma važna za mamljenje masa i učvršćivanje njihove potpore.
A zašto je imao
te brčiće?
Brkovi su se promijenili.
Više to nisu bili dugački brkovi iz Prvog svjetskog rata
koje je imao kao mlađi.
Nešto ga je nagnalo da promijeni izgled.
Jedna teorija kaže da je bogate brčiće u stilu cara Vilima
smanjio za vrijeme rata da stanu pod masku.
Druga kaže da je htio oponašati tadašnjeg njemačkog junaka
Hansa Koeppena.
Možda Hitler nije brijanjem kanio postići besmrtnost.
Ali katkad budući tiranin
jednostavno ima sreće.
To su postali klasični brčići
muškaraca niže srednje klase
u cijeloj Europi.
Hitler je htio pokazati da potječe odande.
Sad kad ste zacementirali vezu s običnim čovjekom,
možda mislite da će vam se uskoro ispuniti sudbina.
Ali ne trčite pred rudo.
Ako želite ući u povijest, morate još dublje doprijeti do ljudi.
Do njihove podsvijesti.
TAKTIKA STVORITE IDENTITET SVOGA POKRETA
14 GODINA PRIJE DIKTATURE
Od ljudi okupljenih u pivnicama u dvadesetima
Nacistička stranka izrastala je u nešto veće.
Ali postojali su deseci takvih desničarskih stranaka
koje su željele moć.
Kao za bilo koji proizvod, da bi se baš vaš pokret izdvojio,
trebate sjajnu marketinšku strategiju.
Ovuda svaki dan prođu 192 tisuće boca.
A Hitler je bio prirodno nadaren za reklamu.
Gotovo kao da im stroj udahnjuje život.
Pretvara ih u simbole nas samih.
Pripremaju se za budućnost, nošeni silama jačim od nas.
Putuju u još neizvjesnu sudbinu.
Hitler je poznavao moć slike.
Prepoznao je moć identiteta.
Nije bilo dovoljno imati čovjeka.
Uz njega mora ići i ikonografija.
A morate priznati da je ovaj simbol
prilično moćan.
Gotovo da nema poznatijeg identiteta, brenda,
od svastike u bijelom krugu na crvenoj zastavi.
To je vjerojatno i dalje najmoćnija ikona koja je ikad postojala na svijetu.
No ma kako privlačan izabrani simbol bio,
prava moć leži u ljudima.
A oni se trebaju lijepo obući za vaš uspjeh.
DIZAJN HUGA BOSSA
Hitler je tu stratešku lekciju ostvario svojim Smeđekošuljašima.
Već samo dobivanje uniforme,
sudjelovanje u nečem većem od sebe,
u pokretu, bilo je veoma važno
za njemački psihički sklop.
Ta je uniforma značila žrtvu,
dužnost, poslušnost i odanost.
Drugim riječima,
ako si u uniformi, dio si momčadi.
A tko ne želi biti dio momčadi?
Konformizam je svakako jedan od glavnih ciljeva
kojima tirani teže.
Šokantno je što neki put u tome uspiju
zato što uspješno uvjere sljedbenike
da to zapravo nije konformizam.
Nego jedinstvo.
Brendirajte i ujedinite svoj pokret
i uskoro ga neće biti moguće ignorirati.
Hitler je privlačio ljude
tom političkom predstavom.
Svastikama, marširanjem u uniformama, okupljanjima uz baklje, moćnim govorima.
Čovjek dođe na kušnju. Ako želimo svi sudjelovati,
biti dio te predstave, pridružimo im se.
Zvuči zabavno.
Ali dobra predstava i otmjen izgled
ne jamče uzdizanje na vlast.
Trebaš proširiti operaciju.
Ispravan izbor osoblja bit će presudan.
TAKTIKA OKUPI SVOJ ODRED
Nitko ne vlada sam.
Ni Idi Amin,
ni Luj XIV., koji je rekao „L'etat c'est moi“.
Ja sam država.
Nitko ne vlada sam.
Ako želiš doći na vlast, trebaš tim koji će sigurno
proširiti tvoju poruku i čuvati ti leđa.
Evo vam dokaza.
Gaddafijev bliski krug kolega vojnih časnika
pomogao mu je da sruši libijskoga kralja
i osnuje vladu koju je vodio 40 godina.
Sadam Husein oslanjao se na članove obitelji
ili članove plemena kao glavnu bazu podrške, tijekom cijele vladavine.
Staljin je uzdignuo ključne pristaše unutar Sovjetskog CK-a
i tako je uspio uništiti protivnike i preuzeti potpunu vlast.
Ali za tim koji stvaraš da bi uopće preuzeo vlast,
neće baš svatko biti prikladan.
Kao svaki vođa, trebaš ljude različitih znanja i vještina,
koji mogu oživiti tvoju viziju.
Stručnjaka za organizaciju koji će efikasno voditi i proširiti pokret.
Nemilosrdnog vojnika
koji će regrutirati druge radi nasilnog ostvarenja tvojih hirova.
Pouzdanog asistenta koji će se baviti rasporedom
i za buduća pokoljenja bilježiti tvoje bisere.
I odlikovanog junaka
koji će ti pomoći da zadiviš bogatu elitu
jer revolucija nije jeftina.
I, naravno, uvijek moraš tražiti nove talente.
No kako tvoj pokret raste, neki bi ti mogli htjeti oduzeti vlast.
Nikad nemoj zaboraviti najvažnije od svega.
Želiš odanost svojih uzdanica.
A za to je Hitler uvijek mogao računati na čovjeka
koji je postao njegov najodaniji sljedbenik.
Na Josepha Goebbelsa.
Goebbels je obožavao Hitlera.
Čuo ga je kako drži govor na nekom događaju.
Opčinio ga je i zaključio je da treba biti vođa.
Goebbels je znao koliko su moderni mediji moćni.
Kino. I važnost kontrole nad medijima.
I znao je važnost ponavljanja i uvjeravanja.
Joseph Goebbels postao je vođa propagande.
Talent je važan, jasno.
Ali najvažnije je da si sljedbenicima uvijek na prvome mjestu.
Čak i kad je gadno.
Goebbels je istinski u to vjerovao. Na kraju, u bunkeru 1945.,
on i njegova žena otrovali su svoje šestero djece
i zatim je otrovao sebe
zato što nije mogao zamisliti svijet bez Hitlera.
To je prava odanost.
Ako ste slušali savjete iz strateškoga plana za dolazak na vlast,
identificirali ste svoju božansku misiju, upregnuli bijes naroda,
stvorili si narodski imidž
i nezaboravan identitet svoga pokreta.
I sad je vaš bliži krug spreman za akciju.
No za konačno preuzimanje vlasti još trebate priliku koju možete iskoristiti.
I kad se ona pojavi, ne smijete promašiti.
TAKTIKA IZABERI VRIJEME NAPADA
Sve je veći pritisak za iskorištavanje prilike. Birajte trenutak.
Strpljivo poput kobre morate čekati trenutak za skok.
Morate se moći strpjeti, dugo čekati.
Vjerujte mi, strpljenje će se isplatiti.
Pogledajte.
Sadam Husein kao potpredsjednik je
cijelo desetljeće stvarao sebi odanu tajnu službu.
Onda je s pomoću nje šefu oteo vlast.
Josif Staljin sedam se godina zbližavao s Lenjinom
prije nego što ga je otac Rusije postavio za šefa.
Ugandin Idi Amin
strpljivo je u vojsku ubacivao članove svoga plemena Kakwa.
I oni su mu pomogli da sruši predsjednika.
Hitler umalo da nije sve upropastio
preuranjenom akcijom.
11 GODINA PRIJE DIKTATURE
Pivnički puč.
PIVNIČKI PUČ
Hitler je pokušao taj suludi, napola promišljeni puč.
Pokušao je bandu nacista
povesti ulicama Münchena
i ugrabiti bavarske političke vođe,
zatočiti ih i prisiliti da mu predaju vlast.
Sve je bilo veoma konfuzno.
Na kraju su izašli iz pivnice i na njih je zapucala policija.
Golema pogreška.
ZATVOR LANDSBERG
Hitler je završio u zatvoru Landsberg.
Otpisali su ga mediji diljem svijeta.
Postoji antologijski isječak iz New York Timesa.
„Očekujemo da će se Herr Hitler uskoro povući iz javnog života.“
Tako je i bilo, više se nije čulo za njega.
KRAJ
A, da.
U zatvoru je s jednim od najodanijih pristaša, Rudolfom Hessom.
Hess ga je nagovorio
da počne zapisivati neku vrstu svog manifesta.
I taj je manifest, naravno, postao knjiga Mein Kampf.
Moja borba.
No nakon što je zapisao ciljeve
i devet mjeseci poslije izašao iz zatvora,
Hitlerova se sreća nije odmah promijenila.
Naprotiv, sve se pogoršalo.
ZLATNE DVADESETE
Lude dvadesete
bile su doba slobode izražavanja i brojnih mogućnosti.
Ljudi su se tako odijevali, živjeli,
i žene su bile slobodnije.
Uzbudljivo!
Ne baš.
Kad želiš postati tiranin, najmanje trebaš sretan narod.
Za Hitlera dvadesete nisu bile aktivne.
Vodila se politička borba.
NACISTI 2,6 %
No srećom, blagostanje nije vječno.
U listopadu 1929. pala je američka burza.
Zatim i tržišta diljem svijeta.
Uskoro nakon početka Velike krize Nacistička je stranka krenula u akciju.
ZATVORENO
NEZAPOSLEN
Prije Velike gospodarske krize nije bilo sigurno
da će oni postati dominantna stranka.
Nacisti su najveću popularnost imali u srpnju 1932. s 37 % glasova.
Hitlera su postavili za kancelara.
30. SIJEČANJ 1933. HITLER IMENOVAN NJEMAČKIM KANCELAROM
Kad je Hitler postao kancelar, nije dobio apsolutnu vlast.
Nije poglavar države. Iznad sebe ima predsjednika.
Mora početi iskorištavati prilike
koje će učvrstiti njegovu vlast.
Prilike je najlakše dobiti u doba velike krize.
Paljenje Reichstaga bilo je njegova odskočna daska.
27. VELJAČE 1933.
Postoj li išta gore od spaljivanja srca naše vlade do temelja?
No kad je Hitler to vidio, bio je više nadahnut nego šokiran.
„Svjedočimo početku nove ere u njemačkoj povijesti“,
rekao je izvjestitelju.
Odjurio je u redakciju službenog lista Nacističke stranke
i radio do zore.
Ujutro je Hitlerov naslov komuniste krivio za paljenje Reichstaga.
Postoji i drukčije viđenje događaja.
Neki misle da su nacistički operativci
po Hitlerovom nalogu podmetnuli požar da bi pridobili simpatizere za svoj cilj.
Hitler je ignorirao ta šuškanja
i od ministara tražio da potpišu dekret koji je sastavio,
kojim Njemačka postaje nacistička policijska država.
Dekret je odnio predsjedniku Paulu von Hindenburgu.
Von Hindenburg nije bio dorastao Hitleru
niti kaotičnoj nacionalnoj krizi.
Službeni dekret Hitleru je dao široke ovlasti za zatvaranje protivnika,
raspuštanje svih stranaka osim Nacističke i ušutkavanja medija.
Hitler je tražio priliku
za gušenje građanskih sloboda i uništavanje protivnika.
I našao ju je.
Potencijalni diktatori instinktivno znaju
da ljudi koji su u opasnosti
traže čvrsto autoritarno vodstvo
i podupiru čvrste vođe.
Sve je spremno, ostalo je samo pitanje vremena.
Von Hindenburg je umro sedamnaest mjeseci poslije
i Adolf Hitler postao je i kancelar i predsjednik Njemačke.
Samo 16 godina nakon što je spoznao svoju sudbinu u ratnim rovovima.
I to je bio tek početak.
Čestitke onima koji su došli dovde!
Izgradili ste cijeli pokret i domogli se vlasti.
Ali sada slijede loše vijesti.
Više niste nevažni.
Sada ste glavni.
A to znači da na leđima imate veliku metu.
Kako ćete učvrstiti vlast
i onesposobiti protivnike?
Neka vam Sadam Husein bude uzor i da vam odgovor na pitanje
koje muči svakog novog i ranjivog tiranina.
Kako grabežljivce držati podalje?
Prijevod titlova: Vida Živković